b'\n_START_ARTICLE_\nSunog sa klab ng Khromaya Loshad\n_START_SECTION_\nSunog\n_START_PARAGRAPH_\nAyon sa mga testigo, isang aksidente na kinasangkutan ng eksibisyon ng mga paputok na dinisenyo para sa paggamit sa loob ng gusali ang nangyari sa pagdiriwang ng ikawalong anibersaryo sa nasabing klab._NEWLINE_Isang paputok ang pumailanlang sa itaas na dapat sana\'y sasaluhin ang napadikit sa kisame na siyang nagsimula ng pagsabog. Ang mga pangdekorasyong hinabing mga maliliit na sanga sa dingdng at kisame ay inabot rin ng sunog na siyang naging dahilan sa pagkapuno ng usok sa buong gusali._NEWLINE_Ito ang naging dahilan ng pagkakaroon ng pagtatabuhan ng maraming tao nang malaman nila na iisa lamang ang maaari nilang daanan palabas, dahil na rin sa pagsasara ng namamahala sa iba pang labasan at sa hindi pagkakaalam ng publiko sa labasang pang-hindi inaasahang pangyayari sa likod ng entablado.\n_START_SECTION_\nTugon\n_START_PARAGRAPH_\nNagpadala na ang Punong Ministro ng Rusya na si Vladimir Putin nang dalawang eroplano sa lugar upang madala ang mga biktimang nagkaroon ng sunog at trauma. Nagpadala naman si Pangulong Dmitry Medvedev ng ilang matataas na opisyal sa Perm para magbigay tulong sa mga biktima, pamahalaan ang insidente, at pasimulang ang imbestigasyon sa nangyari, na nagpahayag pa na "walang utak o konsensiya" ang mga nagsimula ng sunog. Idineklara ni Medvedev ang 7 Disyembre 2009 bilang pambansang araw nang pagluluksa._NEWLINE_Sa tala noong 6 Disyembre 2009, 117 katao na ang namatay at mayroon pang 123 mga biktima ang ang sumasailalim sa pangangalagang medikal sa mga ospital. Nadala ng EMERCOM ang animnapung (60) sugatan patungong Moscow at 30 patungong Saint-Petersburg._NEWLINE_Isang hotline ang itinalaga sa Perm para sa mga mamamayan na naghahanap ng impormasyon sa mga nasugatan o namatay.\n_START_SECTION_\nResulta\n_START_PARAGRAPH_\nMayroong mga usap-usapan na ang pagsabog ay kagagawan ng mga terorista, subalit idineklara naman ni Vladimir Markin, tagapagsalita ng Rusyan Prosecutor\'s Investigative Committee, na ang sunog ay sanhi ng hindi maayos na paggamit ng mga paputok. Ang sunog ang itinuturing na pinakagrabe sa Rusya mula noong bumagsak ang Unyong Sobyet noong 1991. Ang dating may pinakamaraming namatay sa sunog ay noong Marso 2007 sunog sa isang pansariling pagamutan sa Krasnodar kung saan 63 ang namatay. Nagkaroon na ng ilang nakakamatay na sunog sa mga pampublikong lugar sa Rusya sa mga nagdaang taon, bagay na iniuugnay sa mahinang pagpapatupad ng mga batas at alituntunin sa seguridad sa sunog._NEWLINE_Mayroong mga pagkakatulad ang nasabing insidente sa Sunog sa Estasyon noong 2003 sa estado ng E.U. na Rhode Island, na ang dahilan rin ay ang pagsabg ng mga paputok sa loob ng klab kung saan maraming mga buhay ang nawala._NEWLINE_Isang tagapagsalita ng serbisyong hindi inaasahang pangyayari ang nagsabi na karaminhan sa mga biktima ay namatay dahil sa pagkalanghap ng usok at pagkalason sa carbon monoxide.\n_START_SECTION_\nImbestigasyon\n_START_PARAGRAPH_\nHanggang noong 6 Disyembre 2009, apat na tao ang dinetina dahil sa nasabing sunog. Hindi pasila pormal na sinasampahan nang kaso at itinuturing na mga suspek.  Noong Disyembre 6 pinayagan ng korte ang dalawang buwang pagkakakulong para sa suspek na kinikwestyon.  Naghahanda naman na ang serbisyo ng prosekusyon sa pagsasampa ng kaso na walang ingat na pagpatay sa kapwa (artikulo 109 at 209\xc2\xa0ng Kodigo ng Krimen ng Rusya). Ayon sa ilang ulat ng medya nang Rusya, tinanggka umanong umiwas ni Anatoly Zak, isa sa mga suspek na iwasan ang pagkakakulong sa pag-alis sa Perm, bago pa siya mahuli ng mga pulis. Isa si Anatoly Zak sa mga may-ari nang  Lame Horse club, isang akusasyong mariin niyang itinatanggi. Ang isang hindi pa kilalang suspek , na may-ari ng Lame Horse club ang sugatan pa rin at patuloy na sumasailalim sa pangangalang medikal.'